lager 1e leerjaar Uitgave: brochure, flyer Informatie - Bespreking Subsidie Flashcard Koffer
1e leerjaar (472)
6e leerjaar (760)
Klasactiviteit (4696)	Klasactiviteit (taak, oefening in de klas)
Organisat. & adm. docs (942)	Organisat. & adm. document HFM Jukskei eindig tops op Groottotaal - Die Kwêvoël
HFM Jukskei eindig tops op Groottotaal
In die pas afgelope skoleliga het Frikke Meyer se jukskeispelers besonder goed gevaar en het hul goed rekenskap van hulself in die Limpopo Skoleliga gegee.
In die Hoërskole Groottotaal kompetisie eindig HFM eerste. Dit is die eerste keer in die geskiedenis van HFM jukskei wat hierdie prestasie behaal word.
Na afloop van die kompetisie op 25 Augustus waaraan 5 spanne deelgeneem het, eindig vier spanne in die tweede plek en is hulle silwer medaljewenners. Dit was die o/19 A-seunspan, o/19 B-seunspan, o/16-dogterspan en die o/16-seunspan.
Die toppresteerders was egter HFM se o/19 gemengde span wat die Fanus Genis trofee vir die derde jaar agtereenvolgend huis toe bring.
In die hoërskole A-afdeling eindig HFM dan in die tweede plek na Pietersburg Hoërskool met Tom Naudé in die derde plek. ‘n Prestasie waarop die spelers en hul afrigters, Gerhard Booyens en Joyce du Preez baie trots kan wees.
Tydens die Junior keuring te Polokwane die afgelope naweek word 5 spelers gekies vir die Limpopo spanne wat tydens die Bondedag op 13 Oktober te Pretoria gaan deelneem.
Hulle is Thomas Pretorius (o/19); Naidene Viljoen (o/19); Simone du Plessis (o/19); Raphael de Beer (o/16) en Arno van Niekerk (o/16). Verder word mnr Booyens aangewys as die afrigter van die o/19 seunspan.
HFM se jukskeispelers hou die Groottotaal wisseltrofee vas wat hul ingepalm het tydens die pas afgelope Skoleliga. Hulle is op die foto van links agter: FJ Geldenhuis; AJ Sieberhagen en Stefan Coetzee. Middel: Arno van Niekerk; Christo Liebenberg; Raephael de Beer; Joshua Joubert; Kevin da Silva; Brendan Heunis en Gerhard Booyens (afrigter). Voor: Joyce du Preez (afrigter); Mari-zane du Toit; Nadine Viljoen; Thomas Pretorius; Queeny Buys; Simone du Plessis en Gizelle Roach.
HFM jukskeispelers wat Limpopo kleure verwerf het na die onlangse junior keuring is op die foto van links agter: Arno van Niekerk; Thomas Pretorius en Raephael de Beer. Voor: Joyce du Preez (afrigter); Naidine Viljoen; Simone du Plessis en Gerhard Booyens (afrigter).
← HFM se swemmers presteer uitmuntend
Kommentaar: Ramaphosa klou steeds aan mag nes voorgangers →